钦定古今图书集成/理学汇编/学行典/第059卷 > 吕氏春秋 > 《疑似》
## 钦定古今图书集成/理学汇编/学行典/第059卷 > 吕氏春秋 > 《疑似》

三曰“使人大迷惑”者，必物之相似也。玉人之所患，患石之似玉者相；剑者之所患，患剑之似吴干者。贤主
之所患，患人之博闻辩言而似通者。亡国之主似智，
亡国之臣似忠。相似之物，此愚者之所大惑，而圣人
之所加虑也。故墨子见岐，道而哭之。周宅酆、镐近，戎
人与诸侯约，为高葆祷于王路，置鼓其上，远近相闻，
即戎寇至，传鼓相告，诸侯之兵皆至，救天子。戎寇尝
至，幽王击鼓，诸侯之兵皆至，褒姒大悦喜之。幽王欲
褒姒之笑也，因数击鼓，诸侯之兵数至而无寇。至于
后戎寇真至，幽王身之，乃死于丽山之下，为天下笑。
此夫以无寇失真寇者也。贤者有小恶以致大恶，褒
姒之败，乃令幽王好小说以致大灭，故形骸相离，三
公九卿出走。此褒姒之所用死，而平王所以东徙也，
秦襄、晋文之所以劳王，劳而赐地也。梁北有黎丘部，
有奇鬼焉，喜效人之子侄昆弟之状。邑丈人有之市
而醉归者，黎丘之鬼效其子之状，扶而道苦之。丈人
归，酒醒而诮其子曰：“吾为汝父也，岂谓不慈哉？我醉
而汝道苦我，何故？”其子泣而触地曰：“孽矣，无此事也。
昔也往责于东邑，人可问也。”其父信之，曰：“嘻！是必夫
奇鬼也。我固尝闻之矣。”明日端复饮于市，欲遇而刺
杀之。明旦之市而醉，其真子恐其父之不能反也，遂
逝迎之丈人望其真子，拔剑而刺之。丈人智惑于似
其子者，而杀于真子。夫惑于似士者而失于真士，此
黎丘“丈人之智也。疑似之迹，不可不察，察之必于其
人也。舜为御，尧为左，禹为右，入于泽而问牧童，入于
水而问渔师，奚故也？其知之审也。夫人子之相似者，
其母常识之，知之审也。”